Period: Old Babylonian
Genre: Literary
Transliteration:
<SURFACE>
...zid {d}utu kalam-ma {d}lamma me-teš₂ ga...
...mah ama {d}ba-u₂ zi lugal-la...
...kug an-šag₄-ta dub nam-til₃-la-na...de₃
...ta mir-a du he₂-ŋal₂-e ed₃
...me-te {d}ba-u₂ iri kug-ga he₂-du₇-bi-im
{d}lamma lu₂ sizkur-ra {d}ba-u₂-ur₂ inim dug₃-ga di
nam-lu₂-lu₇...aŋ₂ niŋ₂-ba-bi hul₂-le-zu
{d}lamma sag₉-ga mi₂-bi su₃-ud-še₃ ga-mu-u₈-en-de₃-en
suh₁₀ saŋ sig₁₀ hi-li-na kiši₄-kiši₄ {na₄}za-gin₃-a
gu₂-bar...{tug₂}niŋ₂-sila₃-e gun₃-gun₃-gun₃
saŋ-ki sa₇...na-ma-ru-um u₆ di-e
niŋ₂-nam šu daŋal-e-zu lugal-še₃ hu-mu-un-ši-ni-a-ŋal₂
{d}lamma-ŋu₁₀ nin igi sag₉-sag₉ ŋešnu-za lal₃ šu₂-šu₂
munus zid ka-a-nim il₂-il₂-i nundum inim-ma zi-zi-i
dimma eme si sa₂ nin niŋ₂-gen₆-na ki aŋ₂
sukkal-mah ama {d}ba-u₂ nundum kug-babbar-ke₄
tun₃ si-sa₂ ŋeštug₂ me-ze₂ babbar-re si-a
munus zid {d}lamma-ŋu₁₀ ulutim₂ lu₂ nu-sig₁₀-ga-zu
igi bar lu₂ til₃-ŋu₁₀ mi₂-bi su₃-ud-su₃-ud-še₃ ga-mu-u₈-en-de₃-en
...kug me-a dadag-ga sag₉-ga gal-bi dirig-ga
ad za₃-la₂ su₂-un-su₂-un-ne zi-pa-aŋ₂...
gu sal-sal siki sur-sur <unk> mun-na sa keš₂-da
unu₂ šuba he₂-du₇ zag-si {tug₂}suluhu
men zid-gin₇ il₂-il₂-i a₂-ur₂ zalag-ge
...sal-la-gin₇ la-la-ŋal₂ a₂-diš-kuš₃ kam-kam-ma-tum
<SURFACE>
...tum₂-ma šu-si kug-babbar-ke₄
...ra sig₁₀-ga-bi ubur lipiš...
...kalam-ma ma-sila₃ ad-gi₄ si-sa₂
...lamma-ŋu₁₀ alan ni₂-bi gub-gub-bu-za mi₂-bi su₃-ud-še₃ ga-mu-u₈-en-de₃-en
sukkal niŋ₂ nu-ha-lam-e nin ki ur₅ sag₉ iri{ki}na
šag₄ sug₄-ta dim₃-gin₇ gub en₃-dur-ta saŋ gi₄-a
murgu {ŋeš}eren šu ri-a dib ti-za zu₂ keš₂-da
ib₂-ib₂ daŋal u₂-sal tuku saŋ dul₅-bi me-te-bi-im
gurum-zu šu-ur₂-gi₄-na gal₄-la hi-li-a nam-munus-a
niŋ₂ šu sa₂ si mu-mu nin keš₂-da gu-gin₇ la₂
<unk> sal-la <unk> tuku-tuku-a munus zid {d}lamma-ŋu₁₀
alan šu-a gi₄-a-za mi₂-bi su₃-ud-še₃ ga-mu-u₈-en-de₃-en
iti kin {d}inana ud <unk> kam

Cuneiform:
<SURFACE>
...𒍣𒀭𒌓𒌧𒈠𒀭𒆗𒈨𒌨𒂵...
...𒈤𒂼𒀭𒁀𒌑𒍣𒈗𒆷...
...𒆬𒀭𒊮𒋫𒁾𒉆𒋾𒆷𒈾...𒉈
...𒋫𒂇𒀀𒁺𒃶𒅅𒂊𒇯𒁺
...𒈨𒋼𒀭𒁀𒌑𒌷𒆬𒂵𒃶𒌌𒁉𒅎
𒀭𒆗𒇽𒀬𒊏𒀭𒁀𒌑𒌫𒅗𒄭𒂵𒁲
𒉆𒇽𒍇...𒉘𒃻𒁀𒁉𒄾𒇷𒍪
𒀭𒆗𒊷𒂵𒊩𒁉𒋤𒌓𒂠𒂵𒈬𒇇𒂗𒉈𒂗
𒈹𒊕𒋧𒄭𒇷𒈾𒊔𒊔𒎎𒍝𒆳𒀀
𒄘𒁇...𒌆𒃻𒋡𒂊𒁯𒁯𒁯
𒊕𒆠𒅊...𒈾𒈠𒊒𒌝𒅆𒂍𒁲𒂊
𒃻𒉆𒋗𒂼𒂊𒍪𒈗𒂠𒄷𒈬𒌧𒅆𒉌𒀀𒅅
𒀭𒆗𒈬𒎏𒅆𒊷𒊷𒉢𒍝𒋭𒋙𒋙
𒊩𒍣𒅗𒀀𒉏𒅍𒅍𒄿𒅻𒅗𒈠𒍣𒍣𒄿
𒅗𒄭𒅴𒋛𒁲𒎏𒃻𒄀𒈾𒆠𒉘
𒈛𒈤𒂼𒀭𒁀𒌑𒅻𒆬𒌓𒆤
𒂅𒋛𒁲𒄑𒌆𒉿𒈨𒍢𒌓𒊑𒋛𒀀
𒊩𒍣𒀭𒆗𒈬𒅊𒀩𒇽𒉡𒋧𒂵𒍪
𒅆𒁇𒇽𒋾𒈬𒊩𒁉𒋤𒌓𒋤𒌓𒂠𒂵𒈬𒇇𒂗𒉈𒂗
...𒆬𒈨𒀀𒌓𒌓𒂵𒊷𒂵𒃲𒁉𒋛𒀀𒂵
𒀜𒍠𒇲𒍪𒌧𒍪𒌧𒉈𒍣𒉺𒉘...
𒄖𒊩𒊩𒋠𒋩𒋩<unk>𒁵𒈾𒊓𒆟𒁕
𒋼𒀕𒍝𒈽𒃶𒌌𒍠𒋛𒌆𒋠𒋤
𒃞𒍣𒁶𒅍𒅍𒄿𒀉𒌫𒌓𒄀
...𒊩𒆷𒁶𒆷𒆷𒅅𒀉𒁹𒌑𒄰𒄰𒈠𒌈
<SURFACE>
...𒁺𒈠𒋗𒋛𒆬𒌓𒆤
...𒊏𒋧𒂵𒁉𒁛𒀚...
...𒌧𒈠𒈠𒋡𒀜𒄄𒋛𒁲
...𒆗𒈬𒀩𒉎𒁉𒁺𒁺𒁍𒍝𒊩𒁉𒋤𒌓𒂠𒂵𒈬𒇇𒂗𒉈𒂗
𒈛𒃻𒉡𒄩𒇴𒂊𒎏𒆠𒄯𒊷𒌷𒆠𒈾
𒊮𒋤𒋫𒈕𒁶𒁺𒇷𒄙𒋫𒊕𒄄𒀀
𒋞𒄑𒂞𒋗𒊑𒀀𒁳𒋾𒍝𒅗𒆟𒁕
𒌈𒌈𒂼𒌑𒊩𒌇𒊕𒌆𒁉𒈨𒋼𒁉𒅎
𒃵𒍪𒋗𒌫𒄄𒈾𒊩𒆷𒄭𒇷𒀀𒉆𒊩𒀀
𒃻𒋗𒁲𒋛𒈬𒈬𒎏𒆟𒁕𒄖𒁶𒇲
<unk>𒊩𒆷<unk>𒌇𒌇𒀀𒊩𒍣𒀭𒆗𒈬
𒀩𒋗𒀀𒄄𒀀𒍝𒊩𒁉𒋤𒌓𒂠𒂵𒈬𒇇𒂗𒉈𒂗
𒌗𒆥𒀭𒈹𒌓<unk>𒄰